கேள்வி: ஏதெனியன் புரட்சி கிமு 411 - பின்னணி பற்றி விளக்கவும்.
பதில்: பெலோபொன்னேசியன் போரின் போது, ஏதென்சின் சனநாயகம் சுமார் 100 ஆண்டுகள் பழமையானதாக இருந்தது. Kagan (1991), p. 253. பெரும்பாலான மேல்தட்டு வர்க்கத்தினர் இந்த அரசு வடிவத்தை ஏற்றுக்கொண்டனர். அந்த மேல்தட்டு வர்கத்தினரில் அதன் தலைமைப் பதவிகளுக்கு போட்டியிடுபவர்களும், அதிலிருந்து ஒதுங்கி இருப்பவர்களும் இருந்தனர். போர் காலம் வரை, முன்னணி ஏதெனிய அரசியல்வாதிகளில் பெரும்பாலோர் மேல்தட்டு குடும்பங்களில் இருந்து வந்தவர்களாகவே இருந்தனர். ஏதென்சு நகர அரசில் சனநாயக ஆட்சி முறை இயல்பற்ற ஒன்றாக இருந்தது. ஏனெனில், மற்ற கிரேக்க நகர-அரசுகள் சர்வாதிகார ஆட்சியாகவோ அல்லது சிலவர் ஆட்சிக்குழுக்களால் நடத்தப்பட்டதாகவோ இருந்தது. Donald Kagan (1987). The Fall of the Athenian Empire. Cornell University Press. துசிடிடீஸ் மற்றும் அரிசுட்டாட்டில் இருவரும் "சிசிலியில் ஏற்பட்ட தோல்வியே புரட்சிக்கு தூண்டுகோலாக ஆனது" என்று எழுதினர். Osborne, R., ''Athens and Athenian Democracy'', Cambridge University Press, 2010, p. 273.
கேள்வி: ஏதெனியன் புரட்சி கிமு 411 - உட்பிளவும், வீழ்ச்சியும் பற்றி விளக்கவும்.
பதில்: சிலவர் ஆட்சியில் மிதவாதிகளுக்கும் தீவிரவாதிகளுக்கும் இடையே விரைவில் மோதல் எழுந்தது. இதனால் ஏதென்சில் நானூறு அரசாங்கம் நிலையற்ற தன்மையால் பாதிக்கப்பட்டது. தெரமென்ஸ் மற்றும் உயர்குடியினர் தலைமையிலான மிதவாதிகள், நானூறுக்கு பதிலாக "5,000" என்ற பரந்த அளவிளான சிலவர் ஆட்சியைக் கொண்டு வர கோரிக்கை விடுத்தனர். இந்நிலையில் தீவிரவாதத் தலைவர்கள் எசுபார்த்தாவுடன் சமாதானப் பேச்சுவார்த்தைகளைத் தொடங்கினர். சாமோஸ் தீவில் சனநாயகவாதிகள் போருக்கான ஏற்படுகளை செய்துவருவதை அறிந்த ஏதென்சின் சிலவர் ஆட்சியாளர்கள் எசுபார்த்தாவின் உதவியை எதிர்பார்த்தனர். மேலும் பைரேயஸ் துறைமுகத்தில் ஒரு கோட்டை கட்டத் தொடங்கினர். இது எசுபார்த்தன் படைகளை ஏதென்சுக்கு கொண்டுவர பயன்படுத்த திட்டமிட்டடுள்ளது என்று மிதவாதிகள் நம்பினர்.Kagan, Donald, ''The Fall of the Athenian Empire'', p. 190. Cornell University Press, 1991. . இதன்பிறகு எதிர்புரட்சி நடத்தி மிதவாதிகள் ஆட்சியைக் கைப்பற்றினர்.இவர்களுக்கு தலைமை ஏற்றவர் தொமெனீஸ் என்பவராவார். அவர் ஆட்சிக்கு பொறுப்பாக இருந்த நானூற்றுவர் அவையைக் கலைத்துவிட்டு அதற்கு பதில் ஐயாயிரம் பேர்கொண்ட ஒரு அவையை உருவாக்கினார். இதன் வழியாக சிலவர் ஆட்சி, சனநாயக ஆட்சி என ஒரு கலப்புத் தன்மைகொண்ட ஆட்சியை உருவாக்கினார். அவர்கள் சிசிகஸ் சமர் ஏதெனியன் கடற்படையின் வெற்றி வரை பல மாதங்கள் ஆட்சி செய்தனர்.